
PROIECT
DECIZIA Nr. 4/1
din  19 iunie 2026

[bookmark: _GoBack]Cu privire la participarea Primăriei comunei Hîrtopul Mare în cadrul Programului de finanțare nerambursabilă al Departamentului pentru Relația cu Republica Moldova (D.R.R.M.), ediția 2026
Raportor – Anghelici Eugenia, primarul comunei

În temeiul art. 14 alin. (2) lit. b), h), n) și s) din Legea nr. 436/2006 privind administrația publică locală, cu modificările ulterioare; conform prevederilor Legii nr. 435/2006 privind descentralizarea administrativă și ale Legii nr. 397/2003 privind finanțele publice locale; având în vedere Ghidul de finanțare nerambursabilă al Departamentului pentru Relația cu Republica Moldova (D.R.R.M.) pentru anul 2026, emis în aplicarea Legii nr. 321/2006 a României privind regimul acordării finanțărilor nerambursabile și a Legii nr. 299/2007 privind sprijinul acordat românilor de pretutindeni,
Consiliul local al Comunei Hîrtopul Mare,
DECIDE:
1. Se aprobă participarea Primăriei Hîrtopul Mare în calitate de aplicant lider la Programul de finanțare nerambursabilă D.R.R.M., ediția 2026, linia Cultură cu proiectul: „Dotarea sălii de festivități a Casei de Cultură din comuna Hîrtopul Mare ”.
2. Se validează bugetul proiectului pentru Primărie în sumă de ______________ RON, echivalentul a ______________ MDL.
3. Se aprobă alocarea din bugetul Primăriei _____________ pentru anul 2026 a sumei de __________ RON, reprezentând minim 5% din valoarea totală aprobată la decont, destinată contribuției proprii obligatorii a solicitantului.
4. Se solicită Departamentului pentru Relația cu Republica Moldova alocarea finanțării nerambursabile în sumă de ______________ RON, reprezentând maxim 95% din valoarea totală a proiectului.
5. Se aprobă încheierea Acordului de Parteneriat cu AO ,,Acționăm Pentru Dezvoltare”  în forma anexată la prezenta decizie.
6. Se împuternicește Primarul localității, dna Anghelici Eugenia, să semneze în numele și pe seama Primăriei Acordul de Parteneriat, Cererea de finanțare, Declarațiile de eligibilitate și privind prelucrarea datelor personale, Contractul de finanțare nerambursabilă cu D.R.R.M., eventualele acte adiționale, decontul centralizator și raportul final de activitate, precum și orice alte documente necesare implementării proiectului.
7. Se confirmă că ideea de proiect a fost identificată și prioritizată în urma consultărilor publice desfășurate în perioada 12.06-18.06.2026.
8. Primăria Comunei Hîrtopul Mare își asumă obligațiile pe termen mediu și lung prevăzute în Contractul-model de finanțare D.R.R.M.: păstrarea documentelor proiectului minim 5 ani, acceptarea controalelor D.R.R.M. timp de 5 ani post-proiect, precum și gestionarea și întreținerea rezultatelor proiectului asigurând sustenabilitatea acestora.
9. Se obligă echipa de proiect să asigure vizibilitatea finanțării prin utilizarea elementelor de identitate vizuală ale D.R.R.M. conform Anexei 13 a Documentarului aferent Programului, sub sancțiunea penalizării de 10% din decontul final în caz de nerespectare.
10. Controlul executării prezentei decizii se pune în sarcina Primarului și a Comisiei consultative de specialitate pentru buget și finanțe.
11. Prezenta decizie intră în vigoare la data publicării în Registrul de Stat al actelor locale și poate fi contestată în decurs de 30 de zile de la data comunicării cu respectarea procedurii prealabile la Primăria Comunei Hîrtopul Mare, conform Codului Administrativ al Republicii Moldova.



Total consilieri – 13, Prezenți - _____
AU VOTAT: pro -___, contra -___, abțineri - ___.

